title: "Georgisk Sosialistisk Sowjetrepubliik"
text: "Det Georgisk Sosialistisk Sowjetrepubliik (kurt: Georgisk SSR, Sowjet Georgien of Georgien; \u00fc\u00fcb Georgisk: \u10e1\u10d0\u10e5\u10d0\u10e0\u10d7\u10d5\u10d4\u10da\u10dd\u10e1 \u10e1\u10d0\u10d1\u10ed\u10dd\u10d7\u10d0 \u10e1\u10dd\u10ea\u10d8\u10d0\u10da\u10d8\u10e1\u10e2\u10e3\u10e0\u10d8 \u10e0\u10d4\u10e1\u10de\u10e3\u10d1\u10da\u10d8\u10d9\u10d0 sakartvelos sab\u010d'ota socialist'uri resp'ublik'a; \u00fc\u00fcb R\u00fcs: \u0413\u0440\u0443\u0437\u0438\u043d\u0441\u043a\u0430\u044f \u0421\u043e\u0432\u0435\u0442\u0441\u043a\u0430\u044f \u0421\u043e\u0446\u0438\u0430\u043b\u0438\u0441\u0442\u0438\u0447\u0435\u0441\u043a\u0430\u044f \u0420\u0435\u0441\u043f\u0443\u0431\u043b\u0438\u043a\u0430 Gruzinskaja Sovetskaja Socialisti\u010deskaja Respublika) wiar faan 1936 tu 1991 ian faan a republiiken uun't Sowjetunioon.\n\nGeografii\n\nTwesken 1944 an 1955 dialen faan det Karatschaiisk AP an det Tschetscheens-Inguschisk ASSR wiar dialen faan det Georgisk SSR. Do wurd jo weler dialen faan det R\u00fcs SFSR.\n\nSteeden\nD\u00f6n tjiin gratst steeden uun't republiik wiar:\n\nIindialing faan Ferwalting\nDet Georgisk SSR hed tau autonoom sosialistisk sowjetrepubliiken (ASSR) an ian autonoom gebiit:\n det Abchaasisk ASSR (det amstreden Republiik Abchaasien faan n\u00fc)\n det Adschaarisk ASSR (det Autonoom Republiik Adschaarien faan n\u00fc)\n det S\u00fc\u00fcdoseetisk Autonoom Prowins (det amstreden S\u00fc\u00fcdoseetien faan n\u00fc)\n\nBef\u00f6lkring\nAt jeew s\u00f6\u00f6wen folksteelingen uun't Sowjetunioon. Onern san a resultooten diarfaan f\u00f6r det Georgisk SSR (uk \u00fc\u00fcs dial faan det Transkaukaasisk SSR):\n\nHistoore\nDet Georgisk SSR wurd 25. Febrewoore 1921 \u00fc\u00fcs en suwereen stoot gr\u00fcnjlaanjen. Det wurd 1922 dial faan det Transkaukaasisk SSR, wat dial faan det nei gr\u00fcnjlaanjen Sowjetunioon wurd. 1936 wurd det Transkaukaasisk SSR ufskaafet an iin uun trii republiiken apdiald: Det Georgisk SSR, det Armeens SSR an det Aserbaidschaans SSR. 4. Nofember 1990 wurd det at Republiik Georgien amneemd, man bleew at republiik dial faan't Sowjetunioon. 9. April 1991 ferklaaret at republiik sin suwereniteet. At suwereniteet wurd 31. Deetsember 1991 uunk\u00e4\u00e4nd, \u00fc\u00fcs at Sowjetunioon ham apliaset.\n\nPolitiik\nDet regiaringspartei wiar det Georgisk Komunistisk Partei, wat en twiig faan det Komunistisk Partei faan't Sowjetunioon wiar.\n\nHoodmaaner\n Fillip Ijesejewitsch Macharadse (Febrewoore 1921-April 1922)\n Michail Stepanowitsch Okurdschawa (April 1922-Oktuuber 1922)\n Wissarion Wissarionowitsch Lominadse (Oktuuber 1922-1924)\n Michail Iwanowitsch Kachiani (1924-6. Mei 1930)\n Lewan Dawidowitsch Gogoberidse (6. Mei 1930-20. Nofember 1930)\n Samson Andrejewitsch Mamulja (20. Nofember 1930-13. Oktuuber 1931)\n Lawrentij Iosifowitsch Kartwelischwili (13. Oktuuber 1931-14. Nofember 1931)\n Lawrentij Pawlowitsch Berija (14. Nofember 1931-31. August 1938)\n Kandid Nestorowitsch Tscharkwiani (31. August 1938-27. Marts 1952)\n Akakij Iwanowitsch Mgeladse (29. Mart 1952-14. April 1953)\n Aleksandr Iordanowitsch Mirtschulawa (14. April 1953-4. September 1953)\n Vasilij Pawlowitsch Mschawandadse (4. September 1953-28. September 1972)\n Eduard Ambrosijewitsch Schewardnadse (28. September 1972-2. J\u00fc\u00fcle 1985)\n Dschumber Il'jitsch Patiaschwili (6. J\u00fc\u00fcle 1985-14. April 1989)\n Giwi Grigor'jewitsch Gumbaridse (14. April 1989-14. Nofember 1990)\n Sviad Konstantinowitsch Gamsachurdija (14. Nofember 1990-14. April 1991)\n\nLuke uk diar\n Demokraatisk Republiik Georgien (1918-1921)\n\nKwelen\n\nRepubliik faan't Sowjetunioon\nGeorgien"